Татарстан Республикасы Яңа Чишмә муниципаль районы

 «Тубылгы Тау гомуми урта белем бирү мәктәбе”

 Татар халык җырлары

 Башкарды:Исмагилова Гөлгенә Нәфис кызы

 Укытучы:Халиуллина Гөлфия Ринат кызы

**Фәнни-гамәли эшнең авторы**

Исеме, фамилиясе:

*10 нчы сыйныф,Исмәгыйлева Гөлгенә*

Регион: *Татарстан*

Яшәгән урыны: *Яңа Чишмә районы Тубылгы Тау авылы*

Мәктәп : *Тубылгы Тау гомуми урта белем бирү мәктәбе.*

**Фәнни-гамәли эшнең максаты**

Татар халык җырларының тарихы белән танышу,татар халык җырларын башкарып күрсәтү,бүгенгесе көндә татар халык җырларының кулланылыш дәрәҗәсен ачыклау.

**Фәнни-гамәли эш өчен кирәкле материаллар һәм ресурслар**

**--**фотоаппарат;

**-**лазерлы диск;

**-**компьютер;

**-**принтер;

**-**проектор;

**-**сканер;

 **Фәнни-гамәли эш турында мәгълүмат**

 1.Башлангыч белем ,эзләнү

 2.Офис программасында эшли белү;төрле чыганаклардан мәгълүмат эзли белү.

 3.Фәнни-гамәли эшнең планын төзү һәм укытучы тарафыннан бөтен кирәкле материалларны әзерләү.Информацияне чыганаклардан һәм интернет аша эзләү.

“Халык иҗат иткән җырлар тормышның кайсы ягына бәя бирәләр?” дигән сорауга “кешенең күңел дөньясына, ә ачыграк итеп әйткәндә, кичерешенә”, дип җавап бирер идем мин.
 Габдулла Тукай: “Җырлар халык күңеленең мәңге тутыкмас көзгесе”, дип матур итеп әйткән. Иссез, төссез, күзгә күренмәс, кулга тотып булмас җанлы тормыш - бәя бирү өчен җыр менә шундый катлаулы, үзенә бер зур дөньяны сайлап алган.
 Предметлар дөньясы кебек үк, хис дөньясы да яшәеш өчен гаять әһәмиятле. Аны ныклап өйрәнүне үземә максат итеп куйдым. Халык җырлары аша хис дөньясын үтүе җиңелрәк.
 Исен, төсен белмәсәк тә, фән хисне өч өлешкә бүлә: сәбәбе, дәрәҗәсе һәм юану.
 Җыр, кеше хисен чагылдырып, аңа бәя бирә. Ә хис үзе өч өлештән тора. Шулай булгач, җыр төзелеше дә өч өлештән тора.
Эшемне башлар алдыннан алдыма түбәндәге максатларны куйдым:
 Беренчедән, татар халык җырларына күзәтү ясау.
 Икенчедэн, халык җырларының бүгенгесе көндә ни дәрәҗәдә өйрәнелүен ачыклау (сыйныфта, мәктәптә, балалар бакчасында, авылда, гомумән бөтен дөньяда).
 Бу дөньяда бер генә булса да җыр белмәгән һәм бер генә тапкыр да җырлап карамаган кеше бар микән ул? Мөгаен, юктыр. Чөнки җыр-сәнгатьнең киң таралган һәм яратып башкарыла торган төре. Ул кешене гомере буена озата бара: кайгы-хәсрәттә дә, шатлык-куанычта да.
 Җыр- ике сәнгать чишмәсе:шигърият һәм музыка кушылудан туа. Бар халык җырлары,алырның иҗат итүчеләре күптән онытылган,ә җырлары телдән телгә күчеп, үзгәреп, шомарып,матурланып әле дә булса яши. Гасырлар узу белән кешенен аңы, зәвыгы үсә. Хәзер инде кеше җырны табигать көчләренә төбәп түгел, ә күңел юанычы итеп башкара башлый. Җыр да бу вакыт эчендә зур үзгәрешләр кичерә, аның аерым төрләре, махсус башкаручы осталары үсеп чыга.
 Җырларның иң беренче чаткылары меңнэрчэ еллар элек яшәгән хатын-кызларның “ә-ә, ә! ә-ә, ә!” дип бала юату, бала иркәләү авазларында ук яңгыраган. Ана теле сабый күңеленә җыр булып иңә; бишек тибрәткәндә дә, аны елавыннан юатканда да ана үзенең газизенә әйтәсе сүзләрен җыр-моңга төреп җиткерә һәм, ни гаҗәп, сабый аларны тыңлый, ишетеп юана, кайвакыт хәтта елавыннан да туктый!..
 Халык авыз иҗатының барлык төрләре дә кешеләрнең тормыш турындагы уйлауларын, тәҗрибәсен һәм хыял-омтылышларын чагылдыра. Шулай да әкият, табышмак, мәкаль, мәзәк кебек җанрлар арасында җыр аерым бер урын алып тора. Әкиятне, мәзәкне берәү сөйли, башкалар тыңлый. Табышмакны берәү әйтә, тыңлаучылар җавабын табарга тиеш була. Ә менә җырны кеше үзе өчен генә дә башкара ала. Күңеле тулып, моңайганда ул ялгызы гына җырлап юана. Яки кәефе күтәренке булганда, үзалдына нидер көйләп, куанып йөри. Кешенең җаны, рухы әнә шулай җыр булып телгә килә, моң булып чыңлый.
 Җырны беренче булып уйлап тапкан кеше, мөгаен, “менә мин җыр иҗат иттем әле” дип уйламагандыр да. Ул кошлар сайраган, агач шаулаган, җил искэн кебек, табигый итеп, үзе дә сизмәстән җырлап җиәргәндер. Хис-кичереш булып җырның сүзләре дә, көе дә берьюлы күңеленнән түгелгәндер. Әмма ул дөньяның яктырып, киңәеп киткәнен сизми калмаган. Бу матурлыкны тагын кабатлыйсы килеп, якын кешесенә, туганнарына, дусларына да җырлап күрсәткән. Шулай итеп җыр, канатлы кош кебек, дөньяга таралган.

Безнен татар халкы ботен доньяга сибелгэн: Австралия, Германия, Америка тарарлары...Аларны һәр ел саен уздырыла торган “Татар жыры”, “Татар моңы” елы берләштерә.

Иң матурлары, башкалар да яратып тыңлаганы, кушылып җырлаганы күңелләрдән-күңелләргә күчеп, камилләшә барган. Анадан балага, буынннан буынга тапшырылып, халыкның уртак байлыгы булып безнең көннәргә килеп җиткән.
 “Әни” дип теле ачылганчы ук, һәркем әнисенең бишек җырларын ишетә, шулай итеп баланың күңел күзләре ачыла, матурлыкны, моңны таный башлый. Шуннан башлап кешене гомер буена җыр озатып йөри, якын сердәш тә, ышанычлы дус та, һәм киртәләрне-чикләрне үтә торган хәбәрче дә ул-җыр.
 Җырлар сүзләрнең эчтәлеге, көенең яңгырашы ягыннан берничә төркемгә аерылалар. Бу төрлелек җырның кайсы чорда ижат ителуенэ, анын эчтэлегенэ хэм башка сэбэплэргэ бэйле. Борынгы халык койлэре, мэсэлэн, кубесе озын, монлы койлэр. Ах-зар да, сагыш та бар аларда. Эмма шул ук вакытта тормыш авырлыгына тузэрлек саырлык, кайгыларын жинэрлек кочле рух та бар. Ин кайгылы жырларда да явызлык, усаллык, ямьсезлек юк. Жырлар бары тик мэрхэмэтле, рэхим шэфкатьле булырга ойрэтэ, татулыкка хэм бердэмлккэ чакыра.
 Халкыбызнын борынгы һэм иң матур жырларнын берсе “Озата барма” жыры(башкарып күрсәтү)Татар халык ижатында бик борынгыдан килеп, кин таралган, э кулэме белэн дурт кенэ юлдан торган жырлар торкеме бар. Аларны кыска жырлар яисэ дуртьюллыклар дип йортэлэр. Мондый бер строфадан торган жырларны куп кенэ башка халык ижатында очратырга була. Бу жырларны миллэттэшлэребез яшэгэн тобэктэ, һәр авылда, хэтта һәр өйдэ ишетергэ мөмкин, ягъни алар буген дэ актив яшэештэ. Сан ягыннан бу төр җырлар санап бөтергесез. Аларнын саны 50 меңгә җитә. Кыска җырларның гомуми эчтәлеге дә гаять киң һәм күптөрле. Бэйрэмнэрдэ, туй мэжелеслэрендэ аларны өлкәннәр дә, малайлар-кызлар да яратып башкара. Чөнки әлеге дүртьюллыклар рифма, ритм ягыннан бик шомарган. Аларны укып кына калу мөмкин түгелдер, һичшиксез нинди дә булса берәр җитез көйгә салып җарлап җибәрәсе килә.

 Алмалар өзэсеңме,
 Жеплэргэ тезэсеңме?
 Өзелгэн алмалар кебек,
 Аерылдык, сизәсеңме?-
текстында ике вакыйга бар.
 Беренчесендә алма киптеру турында эйтелэ, икенчесендэ хиснең сэбэбе белэн очрашабыз.

 Мин үземнең бу эшемне башкарганда Тубылгы Тау авылы халкыннан сораштыру үткәрдем. Авыл халкы, бигрәк тә, әби-бабайлар халык җырларын онытмыйлар.(Гөлҗиһан апа, Миниса апа)

 Балалар бакчасында һәм мәктәп укучылары арасында үткәрелгән сорашуымнан чыгып мондый нәтиҗә ясап була: бу өлкәдә халык җырларын, гомумән, җыр яратучы сәләтле балалар бик күп. Ата-бабаларыбыздан килгән шушы иҗади мирасны бүгенге көндә дә дәвам итүчеләрнең бихисап булуы безне, һичшиксез куандыра.
 Мин барысы 150 гә якын татар җырын карап, эчтәлеген анализлап чыктым. Нинди зур байлык!
Халык җырлары- “Халык күңеленең һич тә тутыкмас вә күгәрмәс саф вә раушан көзгеседер. Бу бер төрле сихри көзгедер!”(Г.Тукай).

Кулланылган әдәбият:
1.Татар халык җырлары”Энҗе чәчтем-энҗе җыям”К.М.Миңнуллин,Җ.Х.Кәлимуллин,Ф.И.Урманче

Казан”Мәгариф”нәшрияты,2001 ел

2.”Әдәбият дәресләре”А.Г.Яхин,”Мәгариф” нәшрияты,43-46 бит,

2003 ел

3.Әдәбият,А.Г.Әхмәдуллин ,2000 ел,14 бит

4.Интернет ресурслар